ლორენ ჰანსბერი

ლორენ ვივიან ჰანსბერი (დ. 19 მაისი, 1930 - გ. 12 იანვარი, 1965) — ამერიკელი დრამატურგი და მწერალი. Lipari, Lisbeth. "Queering the borders: Lorraine Hansberry's 1957 Letters to The Ladder" Paper presented at the annual meeting of the International Communication Association, Marriott Hotel, San Diego, CA, May 27, 2003 . Online. 2008-06-28. პირველი აფრო-ამერიკელი ქალი ავტორი, რომლის ნაშრომებზე დაყრდნობით ბროდვეიზე სპექტაკლი დაიდგა. მისი ყველაზე ცნობილი ნამუშევარია პიესა „A Raisin in the Sun“ (ქიშმიში მზეზე), რომელიც ასახავს ჩიკაგოში რასობრივი სეგრეგაციის ქვეშ მყოფი შვკანიანი ამერიკელების ცხოვრებას. სპექტაკლის სათაური აღებულია ლენგსტონ ჰიუზის ლექსიდან „ჰარლემი“: 

29 წლის ასაკში გახდა მეხუთე და ამავდროულად ყველაზე ახალგაზრდა ქალი, პირველი აფრო-ამერიკელი დრამატურგი, რომელმაც ნიუ-ოირკის დრამის კრიტიკოსთა წრის ჯილდო მოიპოვა.

ჰანსბერის ოჯახი იბრძოდა სეგრეგაციის წინააღმდეგ.

ნიუ-იორკში საცხოვრებლად გადასვლის შემდეგ, ჰანსბერი მუშაობდა პან-აფრიკულ გაზეთში „Freedom“, მუშაობდა ისეთ ინტელექტუალებთან ერთად, როგორებიც იყვნენ: პოლ რობსონი და უილიამ ედვარდ ბურგჰარდტ დიუბოა. ამ დროის განმავლობაში მისი შემოქმედების დიდი ნაწილი ეხებოდა აფრიკის ბრძოლას განთავისუფლებისა და მათ გავლენას სამყაროზე. ჰანსბერის ნაწერებში ასევე იყო განხილული მისი ლესბოსელობა და ჰომოსექსუალიზმის შევიწროება.   

იგი გარდაიცვალა პანკრეასის სიმსივნით, 1965 წელს, 34 წლის ასაკში.  ჰანსბერის შემოქმედებამ შთააგონა ნინა სიმონეს სიმღერა სახელწოდებით: „იყავი ახალგაზრდა, ნიჭიერი და შავი“.

ოჯახი
ლორენ ჰანსბერი დაიბადა 1930 წელს, კარლ აუგუსტუს ჰანსბერის, წარმატებული უძრავი ქონების აგენტის და ნანი ლუისის, ავტო-სკოლის პედაგოგის და პალატის კომიტეტის წევრის ოჯახში. იყო ოთხი შვილიდან ყველაზე უმცროსი.

1938 წელს, მისმა მამამ იყიდა სახლი ვაშინგტონის პარკის დასახლებაში, ჩიკაგოს სამხრეთ მხარეს, რამაც გამოიწვია მათი თეთრკანიანი მეზობლების რისხვა. ლორენის ორივე მშობელი ჩიკაგოს რესპუბლიკელთა პარტიის აქტიური წევრები იყვნენ. კარლ ჰანსბერი გარდაიცვალა 1946 წელს, როცა ლორენი მხოლოდ თხუთმეტი წლის იყო. მოგვიანებით იგი ამბობდა, რომ მამამისი ამერიკელთა რასიზმმა შეიწირა. Anderson, "Freedom Family" (2008), pp. 268–269.

ნიუ-იორკში გადასვლა
მან 1950 წელს გადაწყვიტა დაეტოვებინა მედისონი და თავი მწერლობისთვის მიეძღვნა ნიუ იორკში, ამასთან, გადავიდა ახალ სკოლაში. Carter, "Commitment amid Complexity" (1980), p. 41. გადავიდა ჰარლემში 1951 წელს  და ჩაერთო აქტივისტურ გამოსვლებში, მაგალითად, დევნილების დასაცავ ბრძოლაში. Carter, "Commitment amid Complexity" (1980), p. 47. "While working at Freedom, Hansberry also demonstrated her dedication to the cause by marching on picketlines, by speaking on street corners in Harlem, and by helping to move the furniture of evicted black tenants back into their apartments."

თავისუფლების გაზეთი და აქტივიზმი
1951 წელს იგი შეუერთდა შავკანიანთა ჟურნალის — „თავისუფლების გაზეთის“ თანამშრომლებს, რომლის რედაქტორი ლუის ბერნჰემი, ხოლო გამომცემელი პოლ რობსონი იყო. აქ იგი მუშაობდა უილიამ დიუბოასთან, რომლის ოფისი იმავე კორპუსში იყო.   გაზეთში ახალი ამბების სტატიებისა და რედაქტირების წერის გარდა მუშაობდა, მბეჭდავად და რედაქტორის ასისტენტად და მიმღებში. 

1952 წელს ჰანსბერი დაესწრო სამშვიდობო კონფერენციას ურუგვაის დედაქალაქ მონტევიდეოში, პოლ რობესონის ნაცვლად, რომელსაც სახელმწიფომ უარი უთხრა გამგზავრებაზე. 

წარმატება დრამატურგიაში
1957 წლის 11 მარტს დაასრულა მუშაობა ნაწარმოებზე „ქიშმიში მზეში“. ის მალევე აფრო-ამერიკელი ქალი მწერლის მიერ დაწერილი პირველი პიესა გახდა, რომელიც ბროდვეის თეატრში დაიდგა. მომდევნო ორი წლის განმავლობაში „ქიშმიში“ ითარგმნა 35 ენაზე და მისი შესრულება მთელი მსოფლიოს მასშტაბით უამრავ თეატრში დაიწყეს.

1959 წლის აპრილში, მისი მზარდი პოპულარობის ნიშნად, ფოტოგრაფმა დევიდ ეტიმ გააკეთა ჰანსბერის ვრცელი ფოტო-სესია Vogue-ის ჟურნალისთვის, სწორედ იმ ბინაში, (ბლიკერის ქუჩა 337), სადაც მან დაწერა „ქიშმიში მზეში“. იმანი პერი წერს, რომ თავის სურათბში, ეტიმ მოახერხა ლორენის ინტელექტის, თავდაჯერებულობის და სილამაზის დაჭერა. Perry, Imani, Looking for Lorraine: The Radiant and Radical Life of Lorraine Hansberry, 2018, Beacon: p102.

ჰანსბერიმ დაწერა „ქიშმიშის“ ორი სცენარი ფილმისთვის, ორივე მათგანი Columbia Pictures-მა დაიწუნა საკამათო შინაარსის გამო.

1960 წელს, NBC-ის  დავალებით, ჰანსბერმა დაწერა „The Drinking Gourd“ სატელევიზიო პროგრამისთვის მონობის შესახებ. ნაწარმოებს მოეწონათ, თუმცა მაინც დაიწუნეს.

ნამუშევრები
 „ქიშმიში მზეში“ (1959)
 „ქიშმიში მზეში“, სცენარი ფილმისთვის (1961)
 „ზაფხულში“ (ესე) (1960)
 „გოგრის სასმელი“ (1960)
 „რა არის ყვავილები?“ (1962)
 „მისტერ ტოდოგის ჩამოსვლა“ — „გოდოტის მოლოდინის“ პაროდია
 „მოძრაობა: დოკუმენტური ფილმი თანასწორობისთვის ბრძოლის შესახებ“ (1964)
 „ნიშანი სიდნი ბრუსტაინის ფანჯარაში“ (1965)
 „Les Blancs“: უკანასკნელი მოგროვებული დადგმები / ავტორი ლორენ ჰანსბერი. რობერტ ნემიროფის რედაქტირება (1994)

ლიტერატურა
 „The United States In Literature“, გვ. 592, ილინოისი, 1985

სქოლიო

კატეგორია:დაბადებული 1930
კატეგორია:გარდაცვლილი 1965
კატეგორია:გარდაცვლილი 12 იანვარი
კატეგორია:ამერიკელი ქალი მწერლები
კატეგორია:ამერიკელი ქალი დრამატურგები
კატეგორია:ნიუ-იორკში გარდაცვლილები